Paġna It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: Permezz tal-ittra bid-data tal-23 ta' Marzu 2015 li qiegħda tiġi riprodotta fil-lingwa awtentika fil-paġni ta' wara dan is-sommarju, il-Kummissjoni nnotifikat lil Spanja bid-deċiżjoni tagħha biex jingħata bidu għall-proċedura stipulata fl-Artikolu 108(2) tat-Trattat dwar il-Funzjonament tal-Unjoni Ewropea fir-rigward tal-għajnuna/miżura msemmija aktar 'il fuq. Il-partijiet interessati jistgħu jibagħtu l-kummenti tagħhom fi żmien xahar mid-data tal-pubblikazzjoni ta' dan is-sommarju u tal-ittra sussegwenti, f'dan l-indirizz: Dawn il-kummenti jiġu kkomunikati lil Spanja. Il-parti interessata li tibgħat il-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. L-awtoritajiet Spanjoli nnotifikaw il-miżura fit-30 ta' Settembru 2013, u wara dan, il-Kummissjoni talbet informazzjoni supplimentari permezz ta' diversi ittri, li l-aħħar waħda minnhom kienet imwieġba mill-awtoritajiet Spanjoli fit-23 ta' Jannar 2015. Il-miżura taħt investigazzjoni tikkonċerna EUR 358,6 miljun f'fondi pubbliċi (EUR 259 miljun f'għotjiet u EUR 99,6 miljun bħala self b'imgħax baxx) biex tkopri 100 % tal-ispejjeż ta' investiment għall-bini ta' ċentru tal-ittestjar tat-teknoloġija għolja tal-ferrovija – Centro de Ensayos de Alta Tecnología Ferroviaria (CEATF) f'Antequera, Andalucia. Dan il-finanzjament pubbliku jingħata lill-operatur tal-infrastruttura tal-ferroviji Spanjol, Administrador de Infraestructura Ferroviaria (ADIF), li se tkun is-sid tal-infrastruttura ġdida. Is-CEATF se jiġi operat minn veikolu bi skop speċjali (special purpose vehicle, SPV) stabbilit minn konsorzju ta' impriżi. Is-SPV se tidħol fi sħubija pubblika – privata ma' ADIF u tħallas kera tariffa għall-operazzjoni ta' CEATF. L-għażla tal-konsorzju għadu għaddej wara sejħa għall-offerti mnedija fl-2013 ġiet iddikjarata nulla minħabba n-nuqqas ta' offerenti interessati. Il-proġett huwa parti minn programm tal-Fondi Strutturali Ewropej (FSE) 2007-2013. L-awtoritajiet Spanjoli jiddikjaraw li l-miżura mhix għajnuna mill-Istat minħabba allegat użu mhux ekonomiku ta' infrastruttura tar-RuŻuI appoġġata, minħabba l-interess pubbliku marbut ma' ċerti attivitajiet bħall-validazzjoni u ċ-ċertifikazzjoni ta' prodotti kif ukoll l-allegat nuqqas ta' effetti fuq il-kummerċ bejn l-Istati. Dawn l-argumenti ma jidhirx li huma sostnuti mill-fatti kif aċċertat sa issa matul l-investigazzjoni inizjali tal-Kummissjoni, billi l-biċċa l-kbira tal-attivitajiet li se jitwettqu fl-infrastruttura jidhru li huma ta' natura ekonomika u mhux relatati mar-responsabbiltà pubblika tal-ADIF. Barra minn hekk, l-evidenza fil-fajl tissuġġerixxi li l-infrastruttura ppjanata se jkunu f'kompetizzjoni ma' faċilitajiet tal-ittestjar tal-ferroviji ta' veloċità għolja oħra fl-UE (faċilitajiet apposta u netwerks ferrovjarji regolari). Fid-dawl tal-kunsiderazzjonijiet ta' hawn fuq, il-Kummissjoni ddeċidiet li tiftaħ il-proċedura ta' investigazzjoni formali prevista fl-Artikolu 108(2) TFUE rigward il-miżuri deskritti. Permezz tal-ittra datata 03.02.2015 riprodotta fl-ilsien awtentiku fil-paġni li jsegwu dan is-sommarju, il-Kummissjoni nnotifikat lill-Belġju bid-deċiżjoni tagħha li tagħti bidu għall-proċedura stabbilita fl-Artikolu 108(2) tat-Trattat dwar il-Funzjonament tal-Unjoni Ewropea fir-rigward tal-għajnuna msemmija hawn fuq. Il-partijiet interessati jistgħu jressqu l-kummenti tagħhom dwar l-għajnuna li fir-rigward tagħha l-Kummissjoni qed tibda l-proċedura, fi żmien xahar mid-data tal-pubblikazzjoni ta' dan is-sommarju u tal-ittra segwenti, fl-indirizz li ġej: Dawn il-kummenti se jiġu kkomunikati lill-Belġju. Il-parti interessata li tressaq il-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. Is-"sistema ta' taxxa fuq il-profitt żejjed" fil-Belġju tippermetti li entitajiet Belġjani fi gruppi multinazzjonali jnaqqsu l-bażi taxxabbli tagħhom b'mod sostanzjali (fil-biċċa l-kbira tal-każijiet b'aktar minn nofs). Minn meta ġiet introdotta s-sistema tat-taxxa tal-profitt żejjed fl-2004, madwar 50 kumpanija għamlu użu minn din is-sistema. Fl-implimentazzjoni tagħha, l-iskema tiddependi fuq deċiżjonijiet obbligatorji dwar it-taxxa. Id-dispożizzjoni għall-bażi ġuridika fil-liġi Belġjana għas-sistema ta' profitt żejjed tiddikjara li tittrasponi l-prinċipji ta' distakkament tal-ipprezzar ta' trasferiment tradotti fl-Artikolu 9 tal-Mudell ta' Konvenzjoni Fiskali tal-OECD fil-liġi Belġjana. Hija tippermetti li jkun hemm aġġustament unilaterali 'l isfel, jiġifieri li titnaqqas il-bażi taxxabbli tal-kontribwent, jekk dan isostni li l-profitti rreġistrati tiegħu kienu jkunu inqas li kieku ġie applikat il-prinċipju ta' distakkament. B'konformità mal-każistika tal-Qorti tal-Ġustizzja tal-Unjoni Ewropea (Kawżi Magħquda C-182/03 u C-217/03 Forum 187), deċiżjonijiet dwar it-taxxa jistgħu jipprovdu vantaġġ għall-impriża destinatarja jekk japprovaw arranġament ta' pprezzar li jitbiegħed mill-kundizzjonijiet li jkunu ġew stabbiliti bejn operaturi indipendenti tas-suq (il-prinċipju ta' distakkament). Bħala prinċipju, skont il-linji gwida tal-OECD u r-regoli dwar il-prinċipju ta' distakkament, jekk Stat ieħor iqis li korrezzjoni 'l fuq ta' distakkament tal-bażi taxxabbli hija meħtieġa għal entità tal-grupp fil-ġurisdizzjoni tiegħu, il-Belġju huwa mistieden jipproċedi b'"aġġustament 'l isfel korrispondenti" għall-entità Belġjana. Il-Belġju madankollu juża dan l-Artikolu biex inaqqas il-bażi taxxabbli ta' kumpaniji multinazzjonali b'mod proattiv u jikkoreġi għall-hekk imsejħa "profitti żejda" mingħajr ma din tkun ta' tweġiba għal kwalunkwe aġġustament 'il fuq preċedenti minn Stat ieħor. Għal dan l-għan, il-profitt ta' kontabilità effettiv irreġistrat fil-Belġju jiġi injorat u jitnaqqas bid-differenza bejn il-profitt effettiv u l-profitt li huwa stmat bħala suffiċjenti, li kieku l-ipprezzar ipotetiku ta' trasferiment bejn l-entitajiet differenti tal-grupp kiensar skont il-prinċipju ta' distakkament. Il-profitt kontabilistiku tal-entità Belġjana jirrifletti l-allokazzjoni proprja magħmula mill-kumpanija multinazzjonali mid-dħul tagħha, inkluż kull iffrankar u sinerġiji ġġenerati fil-grupp. Jekk il-grupp multinazzjonali qies li xi aġġustamenti għal din l-allokazzjoni kienu neċessarji, dan għandu fil-prinċipju jkun imsarraf f'pagamenti biex jitħallsu servizzi jew benefiċċji pprovduti mill-grupp, jew fl-użu ta' assi intanġibbli identifikati minn entitajiet ta' grupp oħrajn. Fil-każ inkwistjoni, l-aġġustamenti tal-ipprezzar ta' trasferimenti mhux qed jiġu applikati fin-nuqqas ta' prezzijiet affidabbli għal servizz jew oġġetti pprovduti bejn il-kumpanniji ta' grupp wieħed, iżda minkejja l-eżistenza ta' dawn il-prezzijiet. Għalhekk il-Kummissjoni f'dan l-istadju tqis li l-iskema tiddependi fuq li ma tkunx interpretazzjoni mhux xierqa u favorevoli żżejjed tal-prinċipju ta' distakkament u r-regolamenti tal-OECD dwar l-ipprezzar ta' trasferimenti.
Extracted from C_188_2015.html